kardosdrur/scandi-wiki huggingface dataset:
VSK Aarhus (kvinder)

VSK Aarhus er en kvindefodboldklub fra Aarhus, der spiller i kvindernes bedste række, 3F Ligaen. Klubben er for både mænd og kvinder og blev etableret i 2016 som et resultat af en sammenlægning af IK Skovbakken og Vejlby IK Fodbold. VSK Aarhus står for Vejlby Skovbakken Aarhus.

I Marts 2020, blev det annonceret at VSK Aarhus, IF Lyseng og AGF går sammen om at danne elite-overbygning til AGF Kvindefodbold ApS, der skal styrke pige- og kvindeelitefodbolden i Aarhus og fra den kommende sæson optræde i Gjensidige Kvindeligaen og U18 DM.

Aktuel trup

Statistik

Se også 
 VSK Aarhus
 AGF Fodbold (kvinder)

Referencer

Eksterne henvisninger 
 Klubbens hjemmeside

Kvindefodboldklubber i Danmark
Etableret i 2016
Ise Washi

Ise Washi () er en type håndlavet japanpapir (washi) som  produceres i byen Ise (Mie-præfekturet) i Japan. Papiret anvendes hovedsagelig til o-fuda (en amulet eller talisman) som fremstilles af et shinto-tempel og hænges op i hjemmet for beskyttelse. 

Papirmøllen i Ise blev grundlagt i 1899 og i 1994 blev forarbejdningen og produktionsprocessen udpeget som traditionelt håndværk fra Mie-præfekturet.

På fabrikken i Ise produceres også maskinlavet papir af papirmasse fra nåletræer. Det bruges til udskrift af fotografier med blækstråleprintere.

Museum
Produktion af håndlavet japanpapir kan ses på museet i Ise.

Kilder

Papir
Kultur i Japan
Erhard af Queis

Erhard af Queis (født omkring 1490 i Storkow, død 10. september 1529 i Preussisk Holland) var biskop i Pomesanien. Han var med til at berede reformationen i Preussen.

Liv 
Der findes ikke nogle tilgængelige informationer om barndom og opvækst for den første reformerte biskop i Pomesanien. Han blev indskrevet på universitetet i Frankfurt (Oder) i 1506, og herfra ved man, at han stammede fra Storkow. I 1515 flyttede han til Bologna for at studere jura. Det vides dog ikke, hvor eller hvornår han erhvervede sig doktorgraden. Det vides, at han i 1523 blev kansler for for Frederik 2. af Liegnitz. Ved dennes hof lærte han stormester Albrecht af Preussen at kende og derigennem at blive optaget i den Tyske Orden samt overtage det ledige andet preussiske bispesæde. 10. september 1523 blev Erhard af Queis af domkapitlet i Marienwerder valgt til biskop. Han blev ikke godkendt fra Vatikanet, da han var kendt som evangelisk biskop. Efter udnævnelsen slog han sig ned i Riesenburg.

Stormester Albrech havde store forventninger til den juridisk og forvaltningsmæssigt erfarne biskop. Han sendte ham som repræsentant til forhandlinger i Pressburg og Kraków, hvor sekulariseringen af de lande, der hørte under ordenen, blev diskuteret. Han hyldede på vegne af Albrecht og den Tyske Orden den polske konge som overherre. Han fik også senere lignende opgaver. Da han fulgte med hertugen til Danzig, var han iklædt civilt tøj.

Det var Queis, der i Kiel udformede ægteskabskontrakten for hertug Albrecht og den danske prinsesse Dorothea. Politiske opgaver for det nyetablerede preussiske hertugdømme holdt ham længe fra at opfylde sine kirkelige forpligtelser. Queis stod i den henseende helt på linje med Georg af Polentz og reformationen. I slutningen af 1524 offentliggjorde Queis sit reformationsprogram Themata episcopi Riesenburgensis. Heri fastslog han, at der kun fandtes to af Kristus indførte sakramenter, og de menneskeskabte heraf måtte afskaffes i kirken.

Biskoppen forlangte, at gudstjenesterne blev afviklet på tysk, og forbød velsignelsen af hostien samt processioner for Kristi legemsfest. Hans 19. tese lyder: "Den daglige messe er Gud en vederstyggelighed; af denne grund må den ikke afholdes i nogen kirke eller noget andet sted." Biskoppen løste endvidere præster og folk tilknyttet ordener fra deres løfter. Den ritualbog, der blev brugt i hertugdømmet Preussen, bar navnene på de evangeliske biskopper, Polentz og Queis.

Queis havde i lighed med Polentz afgivet sine sekulære rettigheder til hertugen og kun beholdt amterne Schönberg og Marienwerder. Han blev gift med hertuginde Apolonia, datter af Viktor af Münsterberg-Trappau. Apolonia havde inden giftermålet været nonne i clarisserklosteret i Strehlen. Hun døde i barselssengen i 1529. Queis døde samme år på hjemrejsen fra landdagen i Königsberg af "engelsk svedesyge". 

Reformatorer
Lutherske teologer
Biskopper fra Tyskland
Esben Hornum

Esben Hornum Christensen (født 20. august 1989 i Lemming Sogn) er en dansk mellem- og langdistanceløber, der løber for AGF Atletik, hvor han er en del af eliteteamet. Hans primære distancer er 5000 og 10.000 meter. Udover individuelt landevejs- og baneløb er Esben Hornum en del af AGF Atletiks cross country-hold, der hvert år dyster om at vinde hold-DM.

Udover at løbe i AGF Atletik stiftede Esben Hornum i 2016 løbefællesskabet Mo's Friends som er et løbefællesskab med fokus på integration.

Esben Hornum vandt bronze søndag den 18. februar 2018 til DM 3000 meter i tiden 8.30.81 i Skive.

Personlige rekorder 
 800 meter: 2.05:18 minutter
 1500 meter: 4.10:04 minutter
 3000 meter: 8.23:18 minutter
 5000 meter: 14:26.22 minutter
 10.000 meter: 31.18:19 minutter
 15 km: 50.47 minutter
Halvmarathon: 1 time 8 minutter og 7 sekunder
Marathon: 2 timer 44 minutter og 24 sekunder

Eksterne henvisninger 
 Mo's Friends 
 Statletik (Atlet profil) 

Mellemdistanceløbere fra Danmark
Langdistanceløbere fra Danmark
Atleter fra AGF
Chris Holmsted Larsen

Chris Holmsted Larsen (født 1973 i Rudkøbing, Langeland), mag.art. og ph.d., er chefkonsulent ved Nationalt Center for Forebyggelse af Ekstremisme og før det postdoc-forsker ved Senter for Ekstremismeforskning ved Oslo Universitet. Chris Holmsted Larsen er også tidligere ekstern lektor i historie ved RUC. Han har tidligere været forskningsmedarbejder i PET-kommissionen og del af forskningsprojektet ”Komintern og de dansk-sovjetiske relationer”. Han arbejder i disse år med forskningsområder relateret til politisk ekstremisme, radikalisering og forebyggelse og han har bl.a. skrevet og bidraget til en række rapporter, kortlægninger, ekspertgrupper m.m.

Chris Holmsted Larsen var i 1990'erne selv en del af den autonome, yderligtgående venstrefløj.

Bibliografi 
 Den folkekære stalinist – en biografi om Carl Madsen (Gyldendal, 2017; )
 Besetze deine Stadt! – BZ din by! (med Peter Birke; Verlag Assoziation A, 2008; )
 Tiden arbejder for os. DKP og Vietnamkrigen 1963-1973 (Forlaget Multivers, 2007; )

Priser og nomineringer 
 Det Gyldne Grupperum - RUC's undervisningspris (2017)
 Arbejderhistorieprisen  (2017)
 Nomineret til Årets Historiske Bog (2017)

Referencer

Eksterne henvisninger 
 C-REX: Chris Holmsted Larsen 
 RUC: Chris Holmsted Larsen 
 Gyldendal: Chris Holmsted Larsen

Ansatte ved Roskilde Universitet
Historikere fra Danmark
Personer fra Rudkøbing
Nadia Kløvedal Reich

Nadia Kløvedal Reich (født 9. august 1966 i København) er udviklingsdirektør i Spekta A/S. 

Fra 2014 til 2018 var hun forstander på Den Europæiske Filmhøjskole i Ebeltoft.  

Fra 2008 til 2010 var hun kompetencechef og fra 2010 til 2014 Fiktionschef i DR, hvor hun blandt andet stod bag serierne Borgen, Forbrydelsen III, Arvingerne og julekalenderene Julestjerner.

Før DR var hun chef for konsulentenheden i statens center for kvalitet og kompetenceudvikling.

Nadia Kløvedal Reich er gift med Anders Engelbrecht, direktør for Spekta A/S.

Hun er datter af forfatter og samfundsdebattør Ebbe Kløvedal Reich og billedkunster Alice Møller Kristensen.

Referencer

Eksterne henvisninger 
 Nadia Kløvedal Reich på Internet Movie Database
 Nadia Kløvedal Reich på danskfilm.dk
 Den kreative fabrik: Interview med Nadia Kløvedal Reich på 16-9.dk
 Nadia Kløvedal Reich er helt sin egen i Jyllands Posten

Ansatte i DR
Charlotte Højfeldt

Charlotte Højfeldt (født den 27. september 1977 i Aalborg) er en dansk tidligere håndboldspiller.

Eksterne henvisninger 
 

Håndboldspillere fra Danmark
Personer fra Aalborg
Håndboldspillere fra Viborg HK
Dak Wichangoen

Dak Laddaporn Wichangoen (født  13. september 1986) er en dansk kok og tidligere køkkenchef på Michelin-restauranten Kiin Kiin, som ligger på Nørrebro i København. Dak er uddannet på Brødrene Koch i Århus. 

Hun deltog i 2017 i sæson 14 af Vild med dans, hvor hun dansede med den professionelle danser Thomas Evers Poulsen. Parret røg ud i kvartfinalen og havnede på en 4. plads.

Dak har været gæstedommer i Masterchef  flere gange og er i sæson 7 en del af det faste dommerteam sammen med Jesper Koch, Thomas Castberg og Jakob Mielcke. Dak har også været dommer i maddysten.

Opvækst 
Wichangoen er født i Thailand, hvor hun boede indtil hun var 7 år. Derefter er hun opvokset i byen Djeld ved Vinderup, hvor hun boede sammen med sin lillebror, mor og stedfar.

Privatliv 
Dak har fået sit første barn i april 2021 sammen med sin kæreste Anders Jensen, der er administrerende direktør på Mads Vads danseskole "VM dans i Aarhus".

Wichangoen blev forlovet med sin kæreste den 29. december 2022.

Kilder

Eksterne henvisninger 
 Portræt fra TV Midtvest

Kokke fra Danmark
Før vi er væk

Før vi er væk er navnet på Mr. Wilms' sjette album, som udkom i 2017.
Med på albummet er Robert Mulder, der er Mr. Wilms nyeste medlem.

Spor 

Hvis intet andet er angivet er tekst og musik af Mr. Wilms.

Eksterne henvisninger 
Mr. Wilms på Bandcamp. 

Album fra 2017
Mr. Wilms
Simone Young

Simone Margaret Young (født 2. marts 1961) er en australsk dirigent. Hun blev født i Sydney. Hendes far har irske rødder og hendes mor kroatiske. Young blev uddannet på Monte Sant'Angelo Mercy College. Hun studerede komposition, klaver og direktion ved Sydneys musikkonservatorium.

Hun var kunstnerisk leder ved Bergen filharmoniske orkester fra 1999 til 2002, hvor hun afløste Dmitrij Kitajenko. 

Dirigenter
Personer fra Sydney
Georg af Polentz

Georg af Polentz (født omkring 1478, død 1550 i Balga) var biskop i Samland og Pomesanien samt advokat. Han var den første lutherske biskop.

Liv 
Georg af Polentz tilhørte en gammel sachsisk adelsslægt. Han studerede jura i Bologna og var privatsekretær for den pavelige kurie. Dernæst blev han soldat i kejser Maximilian 1.'s hær. Han kom til Königsberg sammen med Albrecht af Preussen, markgreve og stormester i den Tyske Orden. I 1519 blev han biskop af Samland, velsignet af kurien.

Johann Priesmann lærte ham hebraisk samt Martin Luthers lære. Polentz regerede Preussen i perioden 1522-25 i Albrechts fravær. Her samarbejdede han med advokaten og teologen Erhard af Queis, som var biskop af Pomesanien. Allerede i 1523 konverterede Polentz til lutheranismen. Han afholdt sin første lutheranske gudstjeneste til jul samme år i Königsberg.

Kort efter, 18. januar 1524, udstedte Polentz ordre om, at alle dåbshandlinger skulle foregå på det lokale sprog. Han forbød samme år den hedenske tilbedelse af Perkūnas, symboliseret ved gedebukken, hvilket han gentog i 1540. Med Albrechts godkendelse gennemførte han reformationen i Preussen. Efter at Albrecht havde omformet den tyske ordensstat Preussen til det sekulære hertugdømme Preussen, indbød Polentz en række protestantiske gejstlige til landet, heriblandt reformatoren Ambrosius Feierabend, som gik i eksil fra Elbing i 1539. Den preussiske landdag oprettede den Lutherske Kirke i Preussen med tilhørende ritualbog 10. december 1525.

Polentz indførte den preussiske ritualbog, hvori også ritualet for præstevielser va beskrevet. Polentz gennemførte den første af slagsen i 1538. Han blev gift i 1525 og igen, efter den første hustrus død, i 1527.

Reformatorer
Lutherske teologer
Biskopper fra Tyskland
Titte-bøh

Titte-bøh,  tit-tit-bøh eller borte-tit-tit er en slags gemmeleg, som ofte bliver påskønnet af småbørn. Den går ud på, at den ene part (sædvanligvis en voksen) gemmer sit ansigt med hænderne eller gemmer sig, for pludselig at kigge frem og råbe "titte-bøh!".

Legen viser spædbarnets uformåen med at forstå tings vedvarenhed, når de forbigående ikke er synlige. Ifølge psykologen Jean Piaget, som gennemførte et flertal af eksperimenter indenfor emnet, er det først efter 8-9 måneder, at barnet får en følelse af, at noget faktisk er borte.

Eksterne henvisninger 
 alt.dk: Lege med baby. Når baby bliver væk
 altomboern.dk: Borte, borte, tit-tit
 femina.dk: Tigerspring: 19 uger, 26 uger og 37 uger gammel. Læs om de tigerspring din baby tager i løbet af det første år
 computerworld.dk: Harddisk leger "borte tit tit"

Spil og lege
Forever and for Always

"Forever and for Always" er en sang af den canadiske countrysangerinde Shania Twain. Det er den tredje single fra hendes fjerde studiealbum, Up! (2002). Den er skrevet af Mutt Lange og Twain. Singlen blev udgivet i USA den 7. april 2003. Musikideoen fik premiere på Country Music Television den 26. april, 2003. Sangen blev også brugt af Febreze: Scentstories promotion, hvor Twain også deltig. I 2006 blev singlen certificeret guld med 500.000 digitale downloads i USA af RIAA.

"Forever and for Always" blev nomineret til to Grammy Awards i 2004; Best Country Song og Best Female Country Vocal Performance; men fik dog ingen af priserne. Sangen blev også udnævnt som Song of the Year både ved BMI Country Songwriter Awards og European BMI Awards i 2004.

Spor 
Disse er formaterne på de store udgivelser.

UK CD Single - Part 1
 "Forever And For Always" (Edit) - 4:10
 "Man! I Feel Like A Woman!" (Live) - 3:58
 "Don't Be Stupid" (Live) - 3:58
 Enhanced: "Forever And For Always" - Music Video

UK CD Single - Part 2
 "Forever And For Always" (Edit) - 4:10
 "That Don't Impress Me Much" (Live) - 3:47
 "Come On Over" (Live) - 3:00
 Enhanced: "Forever And For Always" (Original Red Version) - Music Video)

Australien CD Maxi
 "Forever And For Always" (Red) - 4:05
 "Forever And For Always" (Green) - 4:44
 "Man! I Feel Like A Woman!" (Live) - 3:56
 "That Don't Impress Me Much" (Live) - 3:45
 "Come On Over" (Live) - 3:00

EuropA & Canada CD Single
 "Forever And For Always" (Red) - 4:08
 "That Don't Impress Me Much" (Live) - 3:54

Tyskland 3" CD Single
 "Forever And For Always" (Red) - 4:08
 "Ka-Ching!" (Red Album Version) - 3:20

Europa CD Single
 "Forever And For Always" (Red) - 4:09
 "Ka-Ching!" (Red) - 3:21
 "That Don't Impress Me Much" (Live) - 3:46
 "Come On Over" (Live) - 3:01

Europa CD Single
 "Forever And For Always" (Red) - 4:08
 "Man! I Feel Like A Woman!" (Live) - 3:56
 "Don't Be Stupid" (Live) - 3:58
 Enhanced: Forever And For Always - Music Video

Officielle versioner 
 Red Album Version (4:43)
 Green Album Version (4:43)
 Blue Album Version (4:51)
 Red Radio Edit (4:03)
 Green Radio Edit (4:03)
 Lottery Edit (3:05)
 Live fra Up! Live in Chicago

Hitlister

Ugentlige histliser

Årshitlister

Årti-hitlister

Referencer 

Shania Twain
Singler fra 2003
Blindebuk

Blindebuk er en gammel populær selskabsleg, som i Danmark også er knyttet til julen. Legen går ud på at en af festdeltagerne bliver udpeget til at være buk og får bundet et halstørklæde over øjnene. Blindebukken bliver snurret rundt, og skal i blinde forsøge at orientere sig sådan, at han eller hun får fanget nogen af de andre deltagere. Det gælder om at bruge hørelsen for at finde ud af hvor de andre gemmer sig. I enkelte tilfælde skal blindebukken også gætte hvem det er han eller hun har fanget, og er svaret forkert, må blindebukken fortsætte sin søgen. Den som bliver fanget og afsløret må straks overtage Halstørklædet og selv være blindebuk.

Johannes V. Jensens digt Blindebukken er en erindring om legen i tilknytning til et grundlovsmøde.

Se også 
 Bind for øjnene

Literatur 
 Ludvig Holberg: Jule-Stue. Comoedie udi een Act. Jubeludgave af Ludvig Holbergs samtlige Comoedier. Gyldendal Nordisk Forlag. Kjøbenhavn 1884.
 Nils Lagli: Julspel i Ranen. Illustrasjoner av Kine Hermansen. Norsk Folkeminnelags skrifter nr. 139. H. Aschehoug & Co. (W. Nygaard). Oslo 1994.

Henvisninger 

Juleskikke
Spil og lege
Kirkjufell

Kirkjufell (dansk: Kirkebjerget) er et 463 m højt bjerg på den nordlige kyst af Islands Snæfellsnes halvø, nær byen Grundarfjörður. Det kaldes også Sukkertoppen.

Kirkjufell dannede kulisse i Game of Thrones sæson 6 og 7, som "Arrowhead mountain".

Reference

Eksterne henvisninger 

 
 

Bjerge i Island
Find the River

"Find the River" er en sang af det alternative rockband R.E.M., der blev udgivet som den sidste single fra deres ottende studiealbum Automatic for the People. Det var det tolvte og sidste nummer på denne anmelderroste udgivelse. Sanget nåede ikke ind på Billboard Hot 100 og nåede heller ikke højt op på UK Singles Charts, hvor den toppede som nummer 54 i december 1993. Det var den første R.E.M.-sang der ikke nåede ind i top 40 siden "Get Up" fra 1989.

Om sangens baggrundsvokal har Mike Mills udtalt til Melody Maker: "'Harborcoat' fra Reckoning fik mig, Michael og Bill til at lave helt forskellige ting, og alligevel virker det sammen. Pga. produktionen insisterede vi på Mitch og Don, hvilket jeg ved må have været enormt frustrerende for dem, og det er derfor svært at gennemskue præcis hvad der foregår. VI forsøgte igen på "Find The River." Jeg havde en ide om at Bill og jeg skulle lave nogle harmonier uden at lytte til hiannden. Det er fantastisk fordi mine er angst-drevne emontionelle ting, og Bills er virkelig lavmælte og passive. De er modsatte ender af spektret, men der er der begge tog, og det er det smukke."

Musikvideoen blev indspillet i september 1992 i Malibu, Californien, og den blev instrueret af Jodi Wille. Den viser en afpildet studieoptræden med bandet og kunstneren Henry Hill fra Los Angeles. I An Hour with R.E.M., som blev vist på MTV UK inden bandets optræden i Kölner Dom i 2001 som blev vist på TV, introducerede Mills videoen og forklarede at han valgte den "fordi... jeg har aldrig set den og jeg har absolut ingen ide om, hvad der er i den."

I Warner Bros. promo-video for Automatic for the People ses bandet optræde med sangen live i deres øverum i Clayton Street.

Spor 
Alle sange er skrevet af Bill Berry, Peter Buck, Mike Mills og Michael Stipe.

"Find the River" – 3:49
"Everybody Hurts" (live)* – 5:32
"Orange Crush" (instrumental) – 3:54

Optaget ved MTV Video Music Awards, Universal City, Californien; den 2. september, 1993. Den britiske 7" single indeholder ikke den tredje sang.

Hitlister

Referencer 

R.E.M. sange
Sange fra 1993
Hågerup Å

Hågerup Å er en tilløbs-å til Odense Å, syd for Brobyværk på Fyn. Den udspringer ved landsbyen Høje nord for Kirkeby og løber gennem Karlsmosen, som er et nyere etableret vådområde med skov og sø, der bl.a. danner levested for havørnen, isfuglen, ravnen og den røde glente. Herfra løber åen videre nordpå, forbi Egeskov Slot, Sundsgården og Fjellebro Gods. Åen løber ud i Odense Å 1,5 km vest for landsbyen Hågerup. Den mere end 25 km lange å rummer, med sine mange sving og fald, gode forhold for bl.a. ørred.

Der er stadig enkelte steder, hvor åen ligger udgravet i en lige linje, hvilket begrænser ørredens levesteder. Det ses fra Egeskov Mølle ved Bøjdenvejen/Grønnebjergvej til Karlsmosen, syd for Fjellebro Gods og nord for landsbyen Krarup.

Hågerup Å ligger i Natura 2000 område 114, Odense Å med Hågerup Å, Sallinge Å og Lindved Å.

Kilder og henvisninger

  Bedømmelse af de enkelte vandløb Hågerup Å p.20 Hans-Jørn A. Christensen og Jørgen S. Mikkelsen maj 2009  dtu.dk hentet 27. oktober 2017

Vandløb i Danmark
Lokaliteter i Faaborg-Midtfyn Kommune
Børnelege (Bruegel)

Børnelege er et maleri af den flamske renæssancekunstner Pieter Bruegel den ældre fra 1560. Det illustrerer 91 forskellige børnelege. Børnelege hænger i Kunsthistorisches Museum i Wien.

En lignende ide med at illustrere en lang række forskellige små scenarier findes i et andet af hans billeder; Nederlandske Ordsprog.

Detaljeudsnit af maleriet 
Detaljer fra maleriet startende fra nederste venstre hjørne

Referencer

Eksterne henvisninger 

 Children's Games på KHM (tysk)
 Bosch Bruegel Society
 99 works by Pieter Bruegel the Elder
 Creative Bruegel laid the foundation of the Netherlands School '''(Russisk)

Malerier fra Holland
Spil og lege
Lege (Bruegel)
Avignon-pavedømmet

Avignon-pavedømmet er den perioden i Den katolske kirkes historie, hvor paven havde sæde i Avignon i stedet for i Vatikanet i Rom. Dette foregik mellem 1309 og 1377.
 
Følgende 7 paver (alle franske) havde sæde i Avignon:
Pave Clemens 5.: 1305–1314
Pave Johannes 22.: 1316–1334
Pave Benedikt 12.: 1334–1342
Pave Clemens 6.: 1342–1352
Pave Innocens 6.: 1352–1362
Pave Urban 5.: 1362–1370
Pave Gregor 11.: 1370–1378

I 1378 flyttede Gregor 11. pavesædet tilbage til Rom og døde der. På grund af strid under det påfølgende pavevalg, placerede nogle kardinaler modpaver i Avignon:
 Clemens: 1378–1394
 Benedikt 13.: 1394–1423 (udvist fra Avignon i 1403)  
Dette var en vanskelig periode, og bliver kaldt Det vestlige skisma.

Pavens ejendomme omfattede land omkring Avignon (Venaissin) og et lille område længere mod øst. De blev overdraget den franske stat under den franske revolution i 1791.

Referencer 

Kirkehistorie
Katolisisme
Optimism©

Optimism© er det sjette studiealbum af den danske gruppe Gangway, udgivet i april 1994. Albummet har solgt 15.000 eksemplarer.

Spor 
Al tekst og musik er skrevet af Henrik Balling, undtagen hvor noteret. 

 "Endings" – 5:00
 "Everything Seems to Go My Way" – 4:29
 "Steady Income" – 4:59
 "World of Difference" (Allan Jensen) – 3:39
 "Who's to Blame" – 3:57
 "A Million Words"  (Torben Johansen) – 3:47
 "Sycamore Sundays" – 4:27
 "The Weighty Light Brigade" – 2:34
 "Day by Day (Fade Away)" (Johansen) – 5:32
 "Don't Cry" – 2:56
 "Sick Head" (Johansen) – 3:38
 "Overflow" – 4:16
 "Other Endings" (Remix by Illinton) – 5:17
Bonus nummer på japansk version 
14. "Steady Income (Illinton Mix)" – 5:05

Personel 
Gangway
 Allan Jensen – vokal
 Henrik Balling – guitar, producer
 Torben Johansen – keyboards
 Cai Bojsen-Møller – trommer
Øvrige medvirkende 
 Lasse "Illinton" Mosegaard – bas- og trommeprogrammering, sound design, producer
 Jesper Siberg – sound design
 Gangway – sound design
 Lars Nissen – lydtekniker
 Peter Ravn – cover
 Robin Skjoldborg – fotos

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.
 Straka, Rasmus (2017): "Dansk indiepops uheldige helte: »Det var lidt som et godstog, hvor bremserne ikke virkede«". Artikel, Politiken, 6. oktober 2017. Hentet 24-10-2017.

Album fra 1994
Gangway-album
Anatolij Solovjanenko

Anatolij Solovjanenko (  ,   ; født 25. september 1932 i Donetsk Ukrainske SSR, død 29. juli 1999 i Kozyn) var en sovjetisk  tenor. Han var i over 30 år solosanger ved Taras Sjevtjenko-operaen i Kijev. Han optrådte også flere steder i udlandet, blandt andet på The Metropolitan Opera i New York i sæsonen 1977-78. Han har modtaget adskillige priser, heriblandt Ukraines Helt (posthumt, 2008).

Operasangere
Sangere fra Ukraine
Sangere fra Sovjetunionen
Nightswimming

"Nightswimming" er en sang af det alternative rockband R.E.M. Den blev udgivet i 1993 som den femte single fra gruppens ottende studiealbum Automatic for the People (1992). "Nightswimming" er en ballede med sangeren Michael Stipe akkompagneret af bassisten Mike Mills på klaver (tekst og musik er skrevet af hver af dem, men er krediteret som hele gruppen som sædvanlig), et strengearrangement af den tidligere bassist i Led Zeppelin John Paul Jones, og en prominent obo af Deborah Workman i den sidst den af sangen. Stipe synger om en gruppe venner der nøgenbader om natten, og trækker på en lignende oplevelse fra bandets tidlige dage.

Spor 
Alle sange er skrevet af Bill Berry, Peter Buck, Mike Mills og Michael Stipe.

7" Single
 "Nightswimming" – 4:16
 "Losing My Religion" (akustisk liveversion) – 4:55

12" og CD Maxi-Single
 "Nightswimming" – 4:16
 "World Leader Pretend" (akustisk liveversion) – 5:16
 "Belong" (akustisk liveversion) – 4:40
 "Low" (akustisk liveversion) – 4:59

(Alle fire akustiske liveversion B-sider er indspillet i Charleston den 28. april 1991 til radioprogram,et Mountain Stage. "Belong" og "Low" er begge taget fra albummet Out of Time)

Hitlister

Referencer 

R.E.M. sange
Sange fra 1993